มหกรรมท่องเที่ยววิถีชุมชนและผลิตภัณฑ์ OTOP ของดีเมืองหละปูน เป็นของขวัญช่วงปีใหม่แบบ New Normal 3-7 ธันวาคมนี้
จังหวัดลําพูน โดยสํานักงานพัฒนาชุมชนจังหวัดลําพูน จัดมหกรรมท่องเที่ยววิถีชุมชนและผลิตภัณฑ์ OTOP ของดีเมืองหละปูน เพื่อส่งเสริมการขายเพิ่มช่องทางการจัดจําหน่ายให้กับผู้ผลิตและผู้ประกอบการ OTOP จังหวัดลําพูน ประชาสัมพันธ์ผลิตภัณฑ์ชุมชนในหมู่บ้านท่องเที่ยวชุมชนจังหวัดลําพูน ก่อให้เกิดการสร้างโอกาสเพิ่มช่องทางการตลาดส่งเสริมรายได้ให้กับผู้ประกอบการในช่วงสถานการณ์ปัจจุบันที่ได้รับผลกระทบจากสถานการณ์โควิต ภายในงานพบกับการจําลองหมู่บ้านท่องเที่ยวชุมชน8 อําเภอ เรียนรู้ วิถีชีวิต ภูมิปัญญาและหัตถกรรมบูธจําหน่ายผลิตภัณฑ์ OTOP ของดี จังหวัดลําพูนกว่า 30 ราย การแสดง ศิลปะวัฒนธรรมพื้นถิ่น การสาธิตการทําอาหารชุมชนภายในงานสามารถเลือกชอปผลิตภัณฑ์สินค้าเด่น OTOP จังหวัดลําพูนเป็นของขวัญส่งความสุขในเทศกาลปีใหม่ 2565  และกิจกรรมอื่นๆ อีกมากมาย ระหว่างวันที่ 3 - 7 ธันวาคม 2564 ณ บริเวณสวนเฉลิมพระเกียรติ 80 พรรษา ตําบลเวียงยอง อําเภอเมือง จังหวัดลําพูนสําหรับผู้ที่เข้าร่วมกิจกรรมให้สแกน QR CODE เพื่อลงทะเบียนเข้าร่วมงาน พร้อมระบุวันและช่วงเวลา ทางทีมงานจะยืนยันการลงทะเบียนผ่านทางอีเมล์ พร้อมรหัสใช้งานตอบกลับภายใน 24 ชั่วโมงหลังจากที่ลงทะเบียนสําเร็จ และผู้เข้าร่วมงานผ่านจุดคัดกรองลงทะเบียน“ไทยชนะ” ทุกครั้ง ตรวจวัดอุณหภูมิเว้นระยะห่างและสวมหน้ากากอนามัยตลอดเวลา ภายในงานแต่ละโซนจะมีเจลแอลกอฮอล์ล้างมือไว้บริการ เชิญชวนท่องเที่ยววิถีชุมชน ส่งเสริมรายได้ให้กับผู้ประกอบการ OTOP ของดีเมืองหละปูน แบบวิถีใหม่ New Normal